Al-Shaghour itu apa sih? Jelaskan dalam bahasa melayu ya

Al-Shaghour (Bahasa Arab/Tulisan Jawi: ) adalah sebuah perbandaran dan kejiranan di bandar raya Damsyik, Syria. Ia terletak di selatan dan timur Kota Lama dan timur al-Midan. Al-Shaghour merupakan salah satu kejiranan yang tertua direkodkan di dalam bandar raya. Kejiranan tradisional ini terbahagi kepada bahagian yang terletak di dalam tembok Kota Lama, yang dikenali sebagai Shaghour al-Juwani dan bahagian yang lebih besar terletak di luar tembok. Bahagian yang terkemudian itu menjadi satu perbandaran yang dikenali sebagai "al-Shaghour" dan meliputi daerah Shaghour al-Barrani, Bab Sharqi, al-Zuhur, al-Wihdah, al-Bilal, al-Nidal, Ibn al-Asakir dan Rawdat al-Midan.

Al-Shaghour lama dipisahkan dari al-Midan ke barat oleh Jalan al-Beit dan dari Harat al-Yahud (Kawasan Yahudi) oleh Jalan al-Ameen—jalan itu dinamakan sempena tokoh Syiah yang terkenal—merupakan jalan utama di dalam kawasan kejiranan dan menyediakan ruang pasar dan kedai utama. Al-Shaghour juga merupakan rumah kepada ramai keluarga Syiah yang terkemuka di Damsyik.